11. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ.1550/161/41 της 15 Ιαν./25 Φεβρ.1960 Περί τρόπου εκτελέσεως αρδευτικών έργων υπό των Τ.Ε.Α. Έχοντες υπ’ όψει 1)τας διατάξεις των άρθρ.7, 8, 9, 10, 11, 12 και 20 του Ν.Δ.608/1948 “περί διοικήσεως και διαχειρίσεως των δι αρδεύσεις χρησιμοποιουμένων υδάτων”, 2)49 του Ν.Δ.3784/1957 “περί καταργήσεως Υδραυλικού Ταμείου Βοιωτικού Κηφισού”, 3)5 παρ.1γ και 19 παρ.1γ  του Ν.Δ. 3881/1958 “περί Εγγείων Βελτιώσεων” και 4)τας διατάξεις του από 23.11.56 Β.Δ/τος “περί επεκτάσεως αρμοδιοτήτων του Νομάρχου επί θεμάτων αρμοδιότητος του Υπουργείου Γεωργίας”, αποφασίζομεν: Σελ. 485 Αρδεύσεις 16.Ζ.α.11 1.Εφεξής, δια την εκτέλεσιν παντός τεχνικού Έργου, αναγκαιούντος δια την επωφελή χρησιμοποίησιν των δι αρδεύσεις διατιθεμένων υδάτων βάσει των διατάξεων του Ν.Δ. 608/1948 (έργων Γ’ τάξεως), εις τας περιοχάς της δικαιοδοσίας των Τοπικών Επιτροπών Αρδεύσεως (Τ.Ε.Α.), απαιτείται απόφασις της αρμοδίας Τ.Ε.Α. 2.Απόφασις των Τ.Ε.Α. απαιτείται και δια την εκτέλεσιν έργων συμπληρώσεως και συντηρήσεως εν λειτουργία έργων, περιοχής της δικαιοδοσίας Τ.Ε.Α. (καθαρισμός και αποκατάστασις του αρδευτικού δικτύου, προμήθεια, εγκατάστασις και συντήρησις αντλητικών συγκροτημάτων γεωτρήσεων, φρεάτων κλπ.). 3.Η εκτέλεσις των τεχνικών έργων, περί ων η παρ.1, θα ενεργείται πάντοτε, βάσει τεχνικής και γεωργοοικονομικής μελέτης, αι δε εργασίαι συντηρήσεως κλπ., περί ων η παρ.2 θα συντελώνται μόνον βάσει τεχνικής εκθέσεως, συντασσομένης υπό μηχανικού ή Γεωπόνου αναλόγως μετά προϋπολογισμού της απαιτηθησομένης δαπάνης. 4.Η έγκρισις των τεχνικών μελετών και εκθέσεων εκτελέσεως ή συντηρήσεως των έργων ενεργείται: α)Δι έργα με προϋπολογισμόν δαπάνης δραχμών μέχρι 30.000 υπό της αρμοδίας Τ.Ε.Α. β)Δι έργα με προϋπολογισμόν δαπάνης από δραχμάς τριάκοντα χιλιάδων και μέχρι δραχ. 300.000 υπό του οικείου Νομάρχου. γ)Δι έργα με προϋπολογισμόν δαπάνης δραχμών άνω των τριακοσίων χιλιάδων, υφ ημών, μετ’ εισήγησιν της παρ’ ημίν IV΄Δ/νσεως Υ .Ε.Β. και γνώμην του Κεντρικού Γνωμοδοτικού Συμβουλίου Εγγειοβελτιωτικών Έργων Υ .Γ. 5.Τα εκτελούμενα υπό των Τ.Ε.Α έργα, ως και η συντήρησις αυτών, εξυπηρετούνται, είτε δια των ιδίων αυτών κεφαλαίων, είτε δια δανεισμού παρά της Α.Τ.Ε. ή ετέρου Πιστωτικού Ιδρύματος, είτε δια χρηματοδοτήσεως ή επιχορηγήσεως κατά τας ισχύουσας εκάστοτε διατάξεις εκ των κονδυλίων γενικών ή ειδικών Κρατικών πιστώσεων. 6.Τα έργα θα εκτελούνται απολογιστικώς, δι αυτεπροστασίας ή δι εργολαβιών, ανατιθεμένων, δια προχείρου μεν διαγωνισμού μέχρι ποσού δαπάνης δραχ.30.000 δι εκπτώσεως επί τιμολογίου, ενεργουμένου 5 ημέρας μετά την δημοσίευσιν της σχετικής περιλήψεως της διακηρύξεως εις τον ημερήσιον τύπον (εφ άπαξ και εις μίαν ημερησίαν εφημερίδα), δια τακτικού δε διαγωνισμού ομοίως δι εκπτώσεως τιμολογίου, δια ποσού δαπάνης δραχμών άνω των 30.000, ενεργουμένου κατά τας διατάξεις του Νόμ.5367/32 “περί εκτελέσεως Δημοσίων Έργων και των εκτελεστικών αυτού διαταγμάτων”. Σελ. 486 Αι προμήθειαι ενεργούνται συμφώνως προς τας διατάξεις του Ν.Δ.568/48 “περί τροποποιήσεως και συμπληρώσεως του άρθρ.34 του Νόμ.ΣΙΒ΄/1852 “και των περί προμηθειών διατάξεων του Δημοσίου (ΦΕΚ 77 τ.Α’της 30.3.1948). 7.Άπασαι αι δαπάναι των Τ.Ε.Α., αι αφορώσαι εκτέλεσιν έργων (δι εργολαβιών ή δι αυτεπιστασίας) προμηθείας, ως και γενικά έξοδα εν γένει λειτουργίας αυτών, θα καταβάλωνται βάσει των δι εκάστην κατηγορίαν δαπάνης προβλεπομένων νομίμων δικαιολογητικών, ως ταύτα προβλέπονται δια τας ομοίας δαπάνας του Δημοσίου, ενεργουμένων και των νομίμων κρατήσεων εις βάρος των δικαιούχων τρίτων και αποδιδομένων εν συνέχεια μερίμνη των Τ.Ε.Α., όπου δει. 8.Αι επιτροπαί των ενεργουμένων διαγωνισμών εκτελέσεως έργων, συντηρήσεων των εν λειτουργία τοιούτων προμηθειών κλπ. ορίζονται υπό του αρμοδίου δια την έγκρισιν εκτελέσεως των εργασιών οικείου οργάνου, εις την αρμοδιότητα του οποίου υπόκειται και η έγκρισις ή μη του αποτελέσματος του διαγωνισμού απαρτιζόμενον πάντοτε εκ 2 δημοσίων υπαλλήλων και ενός εκ των ιδιωτών μελών του Τ.Ε.Α. Η παρούσα δημοσιευθήτω δια της Εφημερίδος της Κυβερνήσεως. 16.Ζ.α.11 Αρδεύσεις 